মুখে বলি না কাজে করি, কাকে নিশানা মুখ্যমন্ত্রীর?

কলকাতা: গঙ্গাসাগরের (Mamata Banerjee Visit Gangasagar) যাওয়ার জন্য নতুন সেতুর শিলান্যাসের করলেন মমতা বন্দ্যোপাধ্যায় (Mamata Banerjee)। কথায় আছে, ‘সবতীর্থ বারবার, গঙ্গাসাগর একবার’। কিন্তু সেই প্রবাদ আজ অতীত! ”সব সাগর একবার, গঙ্গাসাগর বারবার…”, মুড়িগঙ্গার উপর বহু প্রতীক্ষিত সেতুর উদ্বোধন করে এমনটাই বললেন মুখ্যমন্ত্রী মমতা বন্দ্যোপাধ্যায়। মমতা জানালেন, তাঁর সরকার মুখে বলেন না। কাজে করে দেখান। সেই মতো মুড়িগঙ্গার উপর তৈরি হবে চার লেনের প্রায় পাঁচ কিমি সেতু। মুখ্যমন্ত্রীর কথায়, আগামী দু’তিন বছরের মধ্যেই সেতু নির্মাণের কাজ হবে।

প্রায় ছয়বছর আগে মুড়িগঙ্গার উপর একটি সেতু তৈরির স্বপ্ন দেখেন মুখ্যমন্ত্রী মমতা বন্দ্যোপাধ্যায়। এজন্য একাধিকবার কেন্দ্রের কাছে আর্থিক সাহায্যের জন্য দরবার করে রাজ্য সরকার। কিন্তু কেন্দ্রের বিমাতৃসুলভ আচরণে সেই সাহায্য পাওয়া সম্ভব হয়নি! সাগরদ্বীপের মানুষ এবং গঙ্গাসাগর মেলায় আসা পুণ্যার্থীদের কথা ভেবে সেতু গড়তে উদ্যোগ নেন খোদ মুখ্যমন্ত্রী। শুরুএদিন গঙ্গাসাগর সেতুর উদ্বোধন করে মুখ্যমন্ত্রী বলেন, ”গঙ্গাসাগর সেতুর শিল্যানাস করে কাজের দায়িত্ব আজ তুলে দেওয়া হল এল এন্ড টি’কে। ১ হাজার ৭০০ কোটি টাকা খরচ করে রাজ্য সরকার এটা আপনাদের উপহার দিচ্ছে। হয় জমি অধিগ্রহণের কাজ। ডাকা হয় টেন্ডার। অবশেষে স্বপ্নপূরণ!

মমতা বন্দ্যোপাধ্যায় জানালেন, ১৭০০ কোটি টাকা খরচ করে চার লেনের সেতু তৈরি হওয়ার পরে গঙ্গাসাগরে যাওয়ার সমস্যা মিটবে। সে কথা মনে করিয়ে সরকারি কর্মসূচির মঞ্চে দাঁড়িয়ে মমতা বলেন, ‘‘এ বার সব সাগর এক বার, গঙ্গাসাগর বার বার।’’ তাঁর সরকার মুখে বলেন না। কাজে করে দেখান। তিনি আরও ২০১১ সালের পর থেকে দক্ষিণ ২৪ পরগনা জেলার পরিকাঠামো, যোগাযোগ ব্যবস্থা উন্নয়নের জন্য কী কী কাজ করেছে তাঁর সরকার, তা জানান। কত কোটি টাকার প্রকল্প হয়েছে, আরও কী কী প্রকল্পের কাজ শুরু হবে, তা-ও জানিয়েছেন মুখ্যমন্ত্রী। পাশাপাশি, এসআইআরের শুনানিতে হেনস্থার অভিযোগ করে বিজেপি-কে কটাক্ষ করেছেন তিনি।

আরও পড়ুন : SIR নিয়ে ফের সুপ্রিম কোর্টে তৃণমূল! ‘আমি উকিল, প্রয়োজনে প্লিড করব’ বিস্ফোরক মমতা

মমতা জানান, এটি তৈরি হলে কাকদ্বীপের লট-৮ থেকে কচুবেড়িয়া পৌঁছোতে আর ভেসেল বা ফেরির উপর নির্ভর করতে হবে না। আগামী দু’ থেকে তিন বছরের মধ্যে এই সেতু তৈরি হয়ে যাবে। চার লেনের অত্যাধুনিক সেতু তৈরিতে খরচ পড়বে ১,৭০০ কোটি টাকা। নির্মাণের বরাত দেওয়া হয়েছে এনএনটি সংস্থাকে। তাঁর কথায়, ‘‘একটু হলেও বাংলার মানুষের জন্য, সারা বিশ্বের পর্যটকের জন্য, পুণ্যার্থীদের জন্য, সুন্দরবনের প্রত্যন্ত অঞ্চল-সহ সকলের জন্য গর্ববোধ করছি। আমরা মুখে বলি না। কাজে করি।’’

মুখ্যমন্ত্রী জানিয়েছেন, ২০১১ সালে তাঁর সরকার ক্ষমতায় আসার পর থেকে দক্ষিণ ২৪ পরগনায় ৩৭টি ছোট, মাঝারি, বড় সেতু তৈরি করানো হয়েছে। হাতানিয়া-দোয়ানিয়া নদীর উপরে সেতু নির্মাণের ফলে বকখালি যাওয়া যে সহজ হয়েছে, তা-ও জানিয়েছেন মমতা। তিনি জানান, সাগরদ্বীপে এখন বিদ্যুৎ পৌঁছে গিয়েছে। তাঁর সরকারের আমলে সুন্দরবন পুলিশ জেলা, তিনটে কপ্টার, একাধিক জেটি, নতুন গঙ্গাসাগর কোস্টাল থানা, কাকদ্বীপ কোস্টাল থানা তৈরি হয়েছে।১০০টি ডরমেটরি শয্যার ব্যবস্থা করা হয়েছে গঙ্গাসাগরে, যার নাম সাগরকন্যা। ২০টি কটেজ তৈরি করা হয়েছে। মমতা জানিয়েছেন, নবান্নের আদলে তার নাম দেওয়া হয়েছে গঙ্গান্ন।